כאילו, מופנם". והרס"ר מתחיל לצחוק עם קצין המצ"ח, כאילו כדי להפיג את המתח אבל בעצם אין שום מתח, זה בכלל לא הילד שלו שמונח שם בלי ראש, והקצין אומר לו "אמרתי לך, שמעון, שאם לא תזמין אותי לבריכה שלכם בטוב אני אגיע ברע". ואני יושב לי רגע בצד, סא"ל בן 38, חושב על איך לעזאזל חייל בן 18 יורה לעצמו כדור בראש ככה סתם, ב-5:30 לפנות בוקר על מסלול המראה בדרום, כמה חסר תקווה זה אדם ששוכב קטן באמצע הכביש, בוהה, אבל בעצם אני כל הזמן חושב על עננים. מוקדש לטוראי נ', שלא הצלחתי להציל.